Euroopan parlamentin ja neuvoston asetuksen (EU) N:o 1308/2013 94 artiklan 1 kohdan d alakohdassa tarkoitetun yhtenäisen asiakirjan sekä tuote-eritelmän julkaisutietojen julkaiseminen erään viinialan nimityksen osalta.

(2020/C 70/04)

Tämä julkaiseminen antaa oikeuden vastustaa hakemusta Euroopan parlamentin ja neuvoston asetuksen (EU) N:o 1308/2013 (1) 98 artiklassa tarkoitetulla tavalla kahden kuukauden kuluessa tästä julkaisemisesta.

YHTENÄINEN ASIAKIRJA

”CSOPAK”/”CSOPAKI”

PDO-HU-02378

Hakemuksen päiväys: 20. marraskuuta 2017

1. Rekisteröitävä nimi / rekisteröitävät nimet

Csopak

Csopaki

2. Maantieteellisen merkinnän tyyppi

SAN – Suojattu alkuperänimitys

3. Rypäletuotteiden luokat

1. Viini

4. Viinin/viinien kuvaus

Hegybor

Väri: vaihtelee vaalean vihreänkeltaisesta oljenkeltaiseen.

Tuoksu: kukkaisia vivahteita, joissa on sitrushedelmien ja vaaleiden hedelmien sävyjä.

Maku: Virkistävä hapan. Harmoninen kuiva valkoviini, jossa hapot ja alkoholi ovat tasapainossa.

Yleiset analyyttiset ominaisuudet Kokonaisalkoholipitoisuus enintään (til-%) 14 Todellinen alkoholipitoisuus vähintään (til-%) 11,5 Vähimmäishappopitoisuus 4,8 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 18 Kokonaisrikkidioksidipitoisuus enintään (mg/litra) 200

Dűlős bor

Väri: vaihtelee vaalean vihreänkeltaisesta oljenkeltaiseen.

Tuoksu: kukkaisten ja kosteaa kiveä muistuttavien aromien kirjo, joka on monivivahteinen mutta samalla neutraali.

Maku: Kukkaisten ja kosteaa kiveä muistuttavien makujen kirjo, joka on monivivahteinen mutta samalla neutraali. Monikerroksinen, viipyvä bukee. Harmoninen kuiva valkoviini, jossa hapot ja alkoholi ovat tasapainossa.

Yleiset analyyttiset ominaisuudet Kokonaisalkoholipitoisuus enintään (til-%) 14 Todellinen alkoholipitoisuus vähintään (til-%) 12 Vähimmäishappopitoisuus 5,2 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 18 Kokonaisrikkidioksidipitoisuus enintään (mg/litra) 200

5. Viininvalmistusmenetelmät

a. Olennaiset viininvalmistusmenetelmät

Hegybor

Erityinen viininvalmistusmenetelmä

Olennaiset osat:

— enintään 15 % rypäleistä saa olla Furmint-lajiketta

— ainoastaan terveitä viinirypäleitä saa käyttää

— vanhennetaan vähintään neljä kuukautta säiliössä ja/tai tynnyrissä

— vanhennetaan vähintään kuukauden ajan pullossa

— rypäleen puristemehun saa fermentoida käyttämällä ainoastaan hiivaa, joka ei muuta Olasz rizling- tai Furmint-viinien luontaisia aromeja ja makuominaisuuksia

— mehun enimmäistuotos: 70 %

Hegybor

Asianomainen viininvalmistusmenetelmien rajoitus

Seuraavat toimenpiteet ovat kiellettyjä:

— makeuttaminen

Dűlős bor

Erityinen viininvalmistusmenetelmä

Olennaiset osat:

— enintään 15 % rypäleistä saa olla Furmint-lajiketta

— ainoastaan terveitä viinirypäleitä saa käyttää

— vanhennetaan kuusi kuukautta säiliössä ja/tai tynnyrissä

— vanhennetaan vähintään kolme kuukautta pullossa

— rypäleen puristemehun saa fermentoida käyttämällä ainoastaan hiivaa, joka ei muuta Olasz rizling- tai Furmint-viinien luontaisia aromeja ja makuominaisuuksia

— mehun enimmäistuotos: 65 %

Dűlős bor

Asianomainen viininvalmistusmenetelmien rajoitus

Seuraavat toimenpiteet ovat kiellettyjä:

— väkevöinti

— happamoittaminen

— happopitoisuuden vähentäminen

— pektiinientsyymin käyttö

— makeuttaminen

Rypäleiden tuotantosäännöt

Viljelymenetelmä

1. Viiniköynnöksen kasvatusta koskevat säännöt: Guyot-leikkaus, kannusleikkaus (keskikorkea tai matala Cordon-leikkaus), sateenvarjo-leikkaus, Goblet-leikkaus ja korkea Goblet-leikkaus.

2. Viiniköynnösten tiheyttä viinitarhassa koskevat säännöt. a. Elokuun 1. päivä 2016 jo olemassa olleet viinitarhat: i. viiniköynnösten istutustiheys: vähintään 3 300 viiniköynnöstä hehtaaria kohden; ii. viiniköynnösten poistuma: enintään 10 %. b. Elokuun 1. päivän 2016 jälkeen istutetut viinitarhat: i. viiniköynnösten istutustiheys: vähintään 4 000 viiniköynnöstä hehtaaria kohden; ii. viiniköynnösten poistuma: enintään 10 %. iii. viiniköynnösten välinen etäisyys: vähintään 0,6 m.

3. Dűlős borok -viinejä valmistettaessa viinitarhan viiniköynnösten keski-iän on oltava 10 vuotta.

4. Sadonkorjuu: käsin

5. Viinirypäleiden laatu (vähimmäissokeripitoisuus ilmaistuna luonnollisena alkoholipitoisuutena): Hegybor: Rypäleiden vähimmäissokeripitoisuus Unkarin rypälemehuasteikon mukaan ([MM°] 17,5 °C:ssa): 17,0 Rypäleiden potentiaalinen alkoholipitoisuus ([til-%], 20 °C:ssa): 10,6 Dűlős bor: Rypäleiden vähimmäissokeripitoisuus Unkarin rypälemehuasteikon mukaan ([MM°] 17,5 °C:ssa): 18,9 Rypäleiden potentiaalinen alkoholipitoisuus ([til-%], 20 °C:ssa): 12

b. Enimmäistuotokset

Hegybor

63 hl/ha

Hegybor

9 000 kg rypäleitä/ha

Dűlős bor

39 hl/ha

Dűlős bor

6 000 kg rypäleitä/ha

6. Rajattu maantieteellinen alue

Alueet, jotka on luokiteltu viinitilarekisterin mukaan luokkiin I ja II Csopakin, Paloznakin, Lovasin, Alsóörsin ja Felsőörsin hallintoalueilla.

7. Pääasiallinen rypälelajike / pääasialliset rypälelajikkeet

olasz rizling – olaszrizling

furmint – szigeti

olasz rizling – grasevina

olasz rizling – nemes rizling

olasz rizling – riesling italien

olasz rizling – risling vlassky

olasz rizling – taljanska grasevina

olasz rizling – welschrieslig

furmint – zapfner

furmint – som

furmint – posipel

furmint – mosler

furmint – moslavac bijeli

furmint – furmint bianco

8. Yhteyden/yhteyksien kuvaus

1. Rajatun alueen kuvaus

a) Luontoon liittyvät tekijät

Csopak/Csopaki-viinien rajattu tuotantoalue koostuu ensimmäisestä kukkulajonosta alueella, joka ulottuu Csopakista Alsóörsiin Balatonin itäisen altaan pohjoispuoleisella rannalla. Rypäleiden tärkeimmät viljelyalueet ovat kaltevat alarinteet ja kukkuloiden jokseenkin jyrkät huiput. Viinitarhoilla alustana on kahta erilaista kivilajia. Kukkuloiden huipuilla sedimenttisekvenssi koostuu myöhäisen permikauden ja varhaisen triaskauden ylämaatyyppisestä kivestä, jonka päällä on kerros kvartäärikauden kivisirua. Näin muodostuneen kalkkipitoisen pohjamaan peittää vaihtelevan paksuinen savesta, siltistä ja lössistä muodostuva metsämaa. Kaltevilla alarinteillä kallioperä on punaista Permian-hiekkakiveä. Kyseessä on Csopakille luonteenomainen ainutlaatuinen maannostuma, jonka päällä on punaisesta hiekkakivestä hajonnutta ainesta. Viininviljelyalueen maaperässä on runsaasti kalsiumia, magnesiumia ja kaliumia.

Csopakin ilmastoon vaikuttavat Bakony Hillsin laaksoista laskeutuva kylmä ilma ja alueen eteläpuolinen Balaton-järvi. Csopakin viiniköynnöskukkulat ovat hyvin metsäisiä, ja maisemaa leikkaavat kapeat, syvät laaksot (kuten Nosztorin ja Koloskan laaksot). Balaton-järveltä kumpuaa kesäpäivinä kosteaa ilmaa, joka kuitenkin väistyy iltaisin, koska iltatuuli puhaltaa järvelle päin, ja viiniköynnösten väliin pääsee metsistä viileää ilmaa.

Csopakissa saadaan vuodessa keskimäärin auringonvaloa 1 950 – 2 000 tuntia ja vuotuinen keskilämpötila on 11–12 °C. Keskimääräinen vuotuinen sademäärä on 650–700 mm, josta keskimäärin 350 mm sataa kasvukauden aikana. Csopakin ilmastoon vaikuttaa ratkaisevasti se, että keväthallat saattavat loppua jo 5. huhtikuuta, mikä on poikkeuksellisen varhaista.

b) Inhimilliset tekijät

Rypäleiden viljely ja viininvalmistus ovat olleet koko ajan tärkeässä asemassa Csopakissa yli 2 200 vuoden ajan. Viinin viljelymaita on pyritty kehittämään määrätietoisesti. Alueen viininviljelijät ovat vuosituhansien ajan viljelleet rypäleitä hallalta suojassa olevilla, nopeasti lämpenevillä kukkulanrinteillä sen sijaan, että köynnöksiä olisi viljelty halla- ja kasvitautiherkillä alavilla soisilla mailla.

Perinteisillä paikallisilla viinikellareilla on myös merkittävä vaikutus viinien laatuun. Csopakin maaperärakenteen vuoksi kellareita ei voida rakentaa kokonaan maan alle. Kellareiden lämpötila vaihteleekin huomattavasti vuoden aikana. Tämän seurauksena viinit jäähtyvät talvella ja säilyttävät raikkautensa. Kun kellarit kesällä lämpenevät 15–19 asteeseen, lämpöherkät ja epästabiilit tartraatit saostuvat luontaisesti. Tämän luonnollisen prosessin ansiosta paikalliset viininvalmistajat pystyvät stabiloimaan viinit helpommin, jolloin niiden aromirikkaus säilyy paremmin.

2. Viinien kuvaus

Csopak/Csopaki-viineissä on ainutlaatuinen tuoksu, mutta niille on myös luonteenomaista rikas bukee ja maku, jotka varmistavat viinien eleganssin. Yhteistä viinien tuoksulle ja maulle on hallitseva kostean kiven sävy ja homeisen maun puuttuminen. Makua hallitsee kypsä ja monivivahteinen happorakenne, minkä ansiosta Csopak/Csopaki-viinit ovat pirteitä ja raikkaita.

3. Syy-yhteyden esittely ja kuvaus

Sadannan ja pintamaan vedenpidätyskyvyn vuoksi viiniköynnökset saavat Csopakissa kasvukaudella riittävästi vettä myös lämpiminä kesäpäivinä. Tämän vuoksi rypäleiden kypsyminen ei keskeydy ratkaisevan tärkeän kesäkauden aikana eikä stressitekijöitä esiinny. Viineissä ei olekaan homeista makua eikä karheita kehittymättömiä happoja. Kypsä, ilmeikäs happorakenne ja voimakkaat kostean kiven sävyt johtuvat Csopakin maaperän korkeasta mineraalipitoisuudesta.

Matalan järven pinnasta heijastuvat auringonsäteet lämmittävät kesällä kukkuloita tasaisesti ja luovat edellytykset viiniköynnösten silmuuntumiselle vuosi toisensa jälkeen. Koska keväthallat päättyvät Csopakissa varhain, hallaa esiintyy keväällä harvoin. Näin ollen versot kasvavat tasaisesti ja lehdet kehittyvät joka vuosi sopivan kokoisiksi, minkä vuoksi rypäleiden kypsyminen on optimaalista.

Viiniköynnösten lisäksi viininviljelyssä keskeisessä asemassa ovat tuhansien vuosien aikana muodostuneet metsävyöhykkeet, joissa talvehtivat petohyönteiset (esim. petopunkit) pitävät tuholaiset hyvin kurissa. Tästä syystä rypäleiden ratkaisevan tärkeä alkukehitysvaihe ei pitkity ja lehdistö kehittyy korkeaksi ja terveeksi.

Lämpimän kesän ja välimerellisen korkeapaineen jälkeen, kun elokuun pitkät päivät ovat päättyneet, köynnökset rupeavat Bakony Hillsiltä puhaltavien tuulien viilentäminä iltoina nopeasti yhteyttämään fotosynteesin pimeäreaktiossa ja rypäleiden sokeripitoisuus kasvaa nopeasti. Tämä ainutlaatuinen luontainen rajoite tuottaa Csopak/Csopaki-viineihin niiden rakenteen.

Balatonfüred-Csopakin viineille on ominaista elegantti happorakenne ja hedelmäiset aromit. Tähän vaikuttaa osaltaan metsistä laskeutuva viileä ilma. Rinteillä köynnösten viljelypaikat ovat valikoituneet satojen vuosien kuluessa, ja ilman jatkuva virtaus ja viiniköynnösten matala leikkaus merkitsevät, että kaste terttujen pinnalla kuivuu nopeasti. Sienitauteja esiintyykin harvoin, ja rypäleet ovat terveitä sadonkorjuun alkaessa.

Nämä luontoon liittyvät tekijät yhdessä alueen viinintuottajien vuosisataisen, sukupolvelta toiselle siirtyneen kokemuksen kanssa takaavat sen, että terveistä kypsistä rypäletertuista syntyy korkealaatuisia, täyteläisiä ja ilmeikkäitä viinejä.

9. Olennaiset lisäedellytykset

Ilmoittamista koskevat säännöt 1

Oikeudellinen kehys:

EU:n lainsäädäntö

Lisäedellytyksen tyyppi:

Merkintöjä koskevat lisämääräykset

Edellytyksen kuvaus:

a) Perinteistä merkintää ”suojattu alkuperä” voidaan käyttää ilmaisun ”suojattu alkuperänimitys” sijasta.

b) Perinteinen merkintä, jonka käyttö on sallittu: válogatott szüretelésű bor [valikoidun sadon viini].

Ilmoittamista koskevat säännöt 2

Oikeudellinen kehys:

Kansallisessa lainsäädännössä

Lisäedellytyksen tyyppi:

Merkintöjä koskevat lisämääräykset

Edellytyksen kuvaus:

a) Muut ilmaisut, joiden käyttöä on rajoitettu, tuotantomenetelmän kertovat ilmaisut ja muut ilmaisut, joiden käyttöä säännellään: ”szűretlen” [suodattamaton], ”szemelt” [valikoitu], ”termőhelyen palackozva” [pullotettu tuotantopaikalla].

b) Hegybor-tyyppisissä viineissä etiketissä voidaan käyttää ilmaisuja ”Hegybor”, ”Első Osztályú Hegybor” [ensiluokkainen] tai ”Elsőrangú Hegybor” [valiolaatuinen].

c) Dűlős bor -tyyppisissä viineissä etiketissä voidaan käyttää ilmaisuja ”Első Osztályú Dűlőbor” [ensiluokkainen] tai ”Elsőrangú Dűlőbor” [valiolaatuinen].

d) Ilmaisua ”monopol dűlő” [yksinoikeus] saa käyttää ainoastaan dűlős bor ‐viinien etiketeissä ja ainoastaan, jos rypäleitä viljelee rajatulla viinitarhalla ainoastaan yksi viiniyhteisön jäsen.

e) Etiketissä voi olla ilmaisu ”Balaton borrégió” (Balatonin viinialue).

f) Lajiketta ei tarvitse ilmoittaa.

Tätä pienemmät maantieteelliset yksiköt voidaan mainita

Oikeudellinen kehys:

Kansallisessa lainsäädännössä

Lisäedellytyksen tyyppi:

Merkintöjä koskevat lisämääräykset

Edellytyksen kuvaus:

a) ainoastaan dűlős bor -viinissä

b) maininta alkuperästä: 100 %

c) sanoja ”dűlő” [viinitarha] ja ”aldűlő” [viinitarhan lohko] voidaan käyttää: ks. alla.

d) Kis-hegy- tai Öreg-hegy-viinitilojen nimien kanssa on ilmoitettava myös asianomaisen kylän nimi.

Seuraavat pienemmät maantieteelliset yksiköt voidaan mainita:

Paikkakunta Viinitarha Viinitarhan lohko Csopak Hegyalja Hegyalja Szita-hegy Nagy-kút Bene Falu-kertje Berek-hát Kocsikapu Nádas-kút Nádas-kút Haraszt Kis-hegy Kis-hegy Kertmög Siralomvágó Lőcze-domb Sáfrán-kert Paloznak Kis-hegy Kis-hegy Hajnóczy Slikker Sáfrán-kert Nagy-hegy Malom-hát Malom-hát Szil Vörös-part Lovas Öreg-hegy Öreg-hegy Balogh Öreg-hegy Soós Téglaházi Téglaházi Szilfa Suhatag Kis-hegy Felsőörs Kis-hegy Pocca Pocca Nemes-erdei Hosszú Főszőlők Öreg-hegy Káptalan-földek Alsóörs Kis-telek Suhatag Gőlye-mál Máli Telekfő Telekfő Kemencs Telekfő Lok

Tuotanto rajatun tuotantoalueen ulkopuolella

Oikeudellinen kehys:

Kansallisessa lainsäädännössä

Lisäedellytyksen tyyppi:

Tuotantoa rajatulla maantieteellisellä alueella koskeva poikkeus

Edellytyksen kuvaus:

Csopak/Csopaki-viinin valmistamiseksi rypäleiden jalostus, rypäleen puristemehun fermentoiminen ja viinin vanhentaminen voidaan tehdä ainoastaan rajatulla tuotantoalueella sijaitsevissa kylissä sekä Balatonarácsin, Balatonfüredin, Aszófőn ja Balatonszőlősin kylissä. (Samassa hallinnollisessa yksikössä sijaitsevat paikkakunnat, kuten asetuksen (EY) N:o 607/2009 6 artiklan 4 kohdan b alakohdassa tarkoitetussa tapauksessa).

Linkki eritelmään

https://boraszat.kormany.hu/csopak

(1) EUVL L 347, 20.12.2013, s. 671.